Komission asetus (EY) N:o 2300/97, annettu 20 päivänä marraskuuta 1997, hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä annetun neuvoston asetuksen (EY) N:o 1221/97 soveltamista koskevista yksityiskohtaisista säännöistä



Virallinen lehti nro L 319 , 21/11/1997 s. 0004 - 0007



KOMISSION ASETUS (EY) N:o 2300/97, annettu 20 päivänä marraskuuta 1997, hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä annetun neuvoston asetuksen (EY) N:o 1221/97 soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä 25 päivänä kesäkuuta 1997 annetun neuvoston asetuksen (EY) N:o 1221/97 (1) ja erityisesti sen 5 artiklan, sekä katsoo, että asetuksella (EY) N:o 1221/97 otetaan käyttöön toimet tuotannon ja kaupan pitämisen edellytysten kehittämiseksi, ja asetuksen 1 artiklassa säädetään, että jäsenvaltiot voivat ottaa käyttöön kansallisia ohjelmia; on tarpeen määrittää olennaiset osatekijät, joiden on oltava näissä ohjelmissa, ja määräaika tietojen toimittamiseksi komissiolle, yhteisön rahoitusosuutta kansallisissa ohjelmissa on tarpeen rajoittaa ottaen huomioon yhteisön mehiläiskannan jakautuminen, jäsenvaltioiden on tehtävä tämän asetuksen soveltamista koskevia tarkastuksia; tarkastustoimenpiteistä on ilmoitettava komissiolle, vaikka tavoitteita 1, 5 b ja 6 koskeviin kansallisiin toimenpideohjelmiin kirjattuja toimia ei rahoiteta tämän asetuksen mukaisesti, tällaisista toimista on myös toimitettava luettelo komissiolle, asetuksen (EY) N:o 1221/97 2 artiklassa tarkoitetun tutkimuksen toteuttamiseksi yhdenmukaisesti sen suorittamisesta olisi laadittava yhteiset suoritusperusteet, olisi annettava säännöt kansallisten ohjelmien rahoitukseen sovellettavan maatalouden muuntokurssin vahvistamiseksi, ja tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 1221/97 1 artiklassa tarkoitetuissa kansallisissa ohjelmissa, jäljempänä `ohjelmat` on oltava erityisesti: a) kuvaus alan tilanteesta; kuvauksen perusteella on voitava ajanmukaistaa asetuksen (EY) N:o 1221/97 2 artiklassa tarkoitettuun tutkimukseen sisältyviä tietoja säännöllisesti, b) ohjelman tavoitteet, c) toimien yksityiskohtainen kuvaus, tarvittaessa yksikköhinnat, d) rahoitussuunnitelma sekä kansallinen ja alueellinen kustannusarvio, e) viittaus sovellettaviin lakeihin, asetuksiin ja hallinnollisiin määräyksiin, f) luettelo niistä mehiläishoidon tuotantoketjun edustavista järjestöistä ja osuuskunnista, jotka laativat ohjelmat yhdessä jäsenvaltion toimivaltaisen viranomaisen kanssa, g) yksityiskohtaiset säännöt ohjelman seurannaksi ja arvioinnin toteuttamiseksi. 2 artikla Jäsenvaltioiden on toimitettava komissiolle ohjelmat ennen kunkin vuoden 30 päivää syyskuuta. Ensimmäisenä vuotena kyseistä päivämäärää kuitenkin siirretään 15 päivään joulukuuta 1997. 3 artikla Yhteisön rahoitusosuus asetuksen (EY) N:o 1221/97 3 artiklassa tarkoitetuissa ohjelmissa on kunkin jäsenvaltion osalta rajoitettu vastaamaan kyseisen jäsenvaltion tämän asetuksen liitteessä I mainittua osuutta yhteisön mehiläiskannasta. Jos yksi tai useampi jäsenvaltio ei kuitenkaan ilmoita ohjelmista 2 artiklassa tarkoitetussa määräajassa tai ei käytä toisessa alakohdassa tarkoitettua koko määrää, muiden jäsenvaltioiden osuuksia voidaan lisätä suhteessa niiden omiin osuuksiin. 4 artikla 1. Jäsenvaltioiden on toimitettava komissiolle yhdessä ohjelmista annettavan ilmoituksen kanssa asiakirjat siihen liittyvistä tarkastuksista. Näiden tarkastusten tavoitteena on varmistaa, että esitettyjen ohjelmien mukaisesti käyttöönotettavien tukien myöntämisperusteita noudatetaan. Tarkastuksia on tehtävä hallinnon tasolla ja paikalla. 2. Jäsenvaltioiden on toimitettava komissiolle luettelo tavoitteiden 1, 5 b ja 6 mukaisiin kansallisiin toimenpideohjelmiin kuuluvista toimenpiteistä ennen 2 artiklassa säädettyä päivämäärää. 5 artikla Edellä 3 artiklassa tarkoitettuun määrään sovellettava muuntokurssi on se, joka on voimassa 1 päivänä syyskuuta, jona ohjelmasta ilmoitettiin. 6 artikla Asetuksen (EY) N:o 1221/97 2 artiklassa tarkoitettuun tutkimukseen on kuuluttava tämän asetuksen liitteessä II olevat osatekijät. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä marraskuuta 1997. Komission puolesta Franz FISCHLER Komission jäsen (1) EYVL L 173, 1.7.1997, s. 1 LIITE I >TAULUKON PAIKKA> LIITE II >KAAVION ALKU> TUTKIMUS MEHILÄISHOITOALAN RAKENTEESTA 1. Perusrakenne Ammattihoitajien mehiläispesät: Mehiläispesät yhteensä: Ammattimaiset mehiläishoitajat (a): Mehiläishoitajat yhteensä: 2. Kaupan pitämisen rakenne Tuotanto (b):Suoramyynti kuluttajille Suoramyynti vähittäiskauppiaille Myynti pakkauskeskuksille/jälleenmyyjille Myynti teollisuudelle Tuonti:Myynti jälleenmyyjille/pakkauskeskuksille/teollisuudelle Vienti:3. Hinta 4. Tuotantokustannukset - pakkaus Kiinteät kulut: Vaihtelevat kulut: - Eriteltynä, jos mahdollista, erityisesti seuraavilta osin: - varroapunkin aiheuttaman taudin torjunta - talviruokinta - pakkaukset (astiat) - vuorilaiduntaminen 5. Hunajan laatu Erityisluonne:Neuvoston asetus (ETY) N:o 2082/92 (1) Suojattu alkuperänimitys (SAN):Neuvoston asetus (ETY) N:o 2081/92 (2) Suojattu maantieteellinen merkintä (SMM):Asetus (ETY) N:o 2081/92 Selitykset: (a) Ammattimainen mehiläishoitaja, jolla on tuotannossa vähintään 150 mehiläispesää. (b) Ilmoittakaa tarvittaessa hunajalaatu ja tilan koko. (1) EYVL L 208, 24.7.1992, s. 9. (2) EYVL L 208, 24.7.1992, s. 1. >KAAVION LOOPU>